**Obrazloženje za skraćeni postupak e-savjetovanja za Prijedlog pravilnika o izmjeni i dopunama Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote**

Prijedlogom propisa definira se raspodjela kvote za ribolov tune udičarskim alatima koja proizlazi iz neiskorištene kvote dodijeljene plivaricama tunolovkama u 2021. godini, u skladu sa odobrenom izmjenom Plana ribolova od strane EK.

Osim toga, obzirom da je i u 2021. godini nastavljena pandemija uzrokovana virusom COVID 19 predlaže se da se za iskorištenu kvotu u 2021. godini, kao što je bilo i za 2020. godinu, propiše iznimka kojom se omogućuje oslobađanje od plaćanja naknade za ulov ostvaren u 2021. godini udičarskim alatima u gospodarskom ribolovu.

Kako bi proceduru na nacionalnoj razini proveli u što je kraćem mogućem roku i time ribari imali što duži period za iskorištenje kvote provodi se skraćeni postupak e-savjetovanja.